
Zadeva: Javni poziv za sofinanciranje preventivnih projektov nevladnih organizacij za leto 2026


Na podlagi 3. točke tretjega odstavka 6. člena in prvega odstavka 7. člena Zakona o voznikih (Uradni list RS, št. 92/2022 – UPB, 153/22, 102/25 in 16/26) Občina Hrastnik, s sedežem Pot Vitka Pavliča 5, 1430 Hrastnik objavlja

javni poziv za sofinanciranje preventivnih projektov nevladnih organizacij za leto 2026

I. Namen javnega poziva

Občina Hrastnik je nosilec podpore in sodelovanja ter sofinanciranja projektov civilne družbe na področjih, ki so ključna za varnost cestnega prometa.

Namen javnega poziva je izbira preventivnih projektov s področja zagotavljanja večje varnosti v cestnem prometu in v podporo občinskim preventivnim akcijam, ki jih bo Občina Hrastnik v letu 2026 sofinancirala. 

Cilj javnega poziva je finančna podpora preventivnim akcijam, ki predstavljajo dodano vrednost pri izvedbi lokalnih koordiniranih preventivnih aktivnosti in dopolnjujejo paleto aktivnosti organov in organizacij, ki se aktivno vključujejo v izvedbo lokalnih preventivnih akcij.

II. Predmet razpisa in sofinanciranja

Predmet javnega poziva so projekti nevladnih organizacij in civilne družbe, ki delujejo na področjih, pomembnih za varnost cestnega prometa, in ki bodo s svojimi preventivnimi aktivnostmi podprli lokalne preventivne akcije. Izvajanje projektnih aktivnosti je možno tudi izven opredeljenega časovnega obdobja, vendar se večina dejavnosti osredotoči na termine načrtovanih občinskih preventivnih akcij.

V okviru javnega poziva so za prijavo projektov razpisani naslednji sklopi področnih preventivnih aktivnosti, ki so terminsko usklajeni s potekom občinskih preventivnih akcij v letu 2026:

A. Začetek šole, varnost otrok in mladine

III. Skupna višina sredstev razpisa

Skupna višina finančnih sredstev javnega poziva v letu 2026 je 1.500 EUR.

Posamezni projekt je lahko sofinanciran v višini največ 500 EUR.

Komisija za izbor bo na podlagi razpisanih meril odločila o višini sofinanciranih finančnih sredstev za posamezni projekt. Sredstva za tekoče leto so predvidena za projekte, ki bodo izvedeni od podpisa pogodbe s posameznim nosilcem projekta najkasneje do 16. novembra 2026.

IV. Splošni pogoji za prijavitelje

Javni poziv za sofinanciranje preventivnih projektov s področja varnosti v cestnem prometu je namenjen neprofitnim, nevladnim organizacijam in organom civilne družbe. Na javni poziv se lahko prijavijo: društva, ustanove, javni in zasebni zavodi, ki imajo sedež v občini Hrastnik.

Temeljni pogoji, ki jih morajo izpolnjevati prijavitelji:

1. Prijavitelj mora biti registriran. Ob prijavi predloži potrdilo o registraciji za opravljanje dejavnosti neprofitne oz. nevladne organizacije.

2. Prijavitelj mora prijaviti projekt za leto 2026 skladno z razpisano dokumentacijo, ki spada v enega izmed sklopov oz. področij, ki se izvajajo skladno s terminskim načrtom občinskih preventivnih akcij za večjo varnost cestnega prometa v letu 2026. 

3. Prijavitelj mora v okviru prijavljenega projekta redno sodelovati s svetom za preventivo in vzgojo v cestnem prometu občine Hrastnik (v nadaljevanju SPV).

4. Prijavljeni projekt se ne sme izvajati kot del javne službe. Aktivnosti v okviru prijavljenega projekta morajo biti za končne uporabnike brezplačne.

5. Prijavitelj mora prijavo oddati z vsemi izpolnjenimi obrazci in zahtevanimi dokumenti ter prilogami.

V. Prijava

Prijava mora vsebovati:

1. izpolnjen razpisni obrazec z osnovnimi podatki o prijavitelju, z vsemi zahtevanimi podatki in prilogami ter izjavami (potrdilo o registraciji, dejavnost prijavitelja, izjavo o sodelovanju z SPV);

2. podroben opis celotnega projekta z vsemi potrebnimi informacijami in prilogami (navedeni cilji, ciljne skupine, strokovna izhodišča, opis aktivnosti, časovni okvirji, sodelujoči…) skladno s posameznimi merili za izbor;

3. izdelano finančno vrednotenje projekta na predpisanem obrazcu, ki vsebuje predvideno porabo sredstev po postavkah: stroški dela, načrtovani obseg prostovoljnega dela na projektu; ostali stroški, nagrade prostovoljcem…..

4. prijava lahko vsebuje tudi dodatna mnenja s strani uporabnikov, naročnikov itd. 

Iz nadaljnjega postopka ocenjevanja bodo izločene vse prijave, ki ne bodo oddane na predpisanem obrazcu in ne bodo ustrezale formalnim pogojem. 





VI. Merila za izbor sofinanciranih projektov

Za vse prijavljene projekte so merila za izbor enaka.

	
	Vsebina
	Ustreznost predloga oz. vloge glede na razpisane kriterije
	Max. št.točk

	
	
	V
celoti
	V večji
meri
	Delno
	Ne
ustreza
	

	1.
	Vsebinska ustreznost projekta – koncept in vsebina projekta ustrezata razpisnim pogojem in sklopom, zagotovljena dolgoročnejša naravnanost projekta
	
20
	
15
	
7
	
0
	
20

	2.
	Partnerstvo v projektu – sodelovanje s občinskim SPV ter drugimi deležniki cestnega prometa, povezovanje z drugimi ustanovami in organi, pokritost širšega področja varnosti cestnega prometa
	
20
	
15
	
7
	
0
	
20

	3.
	Utemeljenost projekta – opredeljeni cilji, ciljne skupine, načini in pristopi dela ter inovativnost
	15
	12
	5
	0
	15

	4.
	Reference – pretekli projekti, dosledno izvajanje napovedanih aktivnosti na projektih in akcijah za sofinanciranje SPV, njihova uspešnost in prepoznavnost, status društva oz. organizacije v javnem interesu s področja preventive, vzgoje in varnosti v cestnem prometu
	

15
	

12
	

5
	

0
	

15

	
	SKUPAJ
	
	
	
	
	70



Komisija bo projekte ocenila v skladu z merili za izbor in odločila o sofinanciranju glede na razpoložljiva sredstva in predpisane kriterije javnega poziva. Posamezni projekti bodo ocenjeni v skladu z zgoraj navedenimi merili. Vsako posamezno merilo je ovrednoteno od 0 do navedenega najvišjega števila točk (5, 7, 12, 15 ali 20), kar pomeni, da je posamezen projekt lahko ovrednoten z največ 70 točkami.

Komisija bo na podlagi vrednotenja projektov, skladno s pogoji in merili za izbor, sofinancirala najbolje ocenjene projekte po točkovnem vrstnem redu. Višina sofinanciranih sredstev za posamezen projekt je odvisna od števila prijavljenih projektov na javni poziv, ocene in kvalitete projekta ter upravičenih oz. utemeljenih finančnih sredstev in doslednega upoštevanja javnega poziva.

Posamezen projekt je lahko sofinanciran s strani Občine Hrastnik v maksimalni višini 500 EUR. Prijavljen projekt je lahko v celoti sofinanciran iz javnih sredstev (proračun občine Hrastnik).




VII. Pogoji za izbor

Izločeni bodo:

· Projekti, ki niso predmet javnega poziva oz. ne zadostujejo osnovnim pogojem javnega poziva ali ne sledijo ciljem in v večji meri časovnim okvirjem občinskih preventivnih akcij s področja varnosti cestnega prometa;
· Projekti oz. prijave, ki ne bodo oddane na predpisanih obrazcih ali ne bodo zadostile vsem navedenim izhodiščem javnega poziva;
· Projekti, ki niso strokovno utemeljeni in ne sledijo ciljem zagotavljanja varnosti cestnega prometa;
· Projekti, ki so sestavni del letnega programa izvajalca in so že v celoti financirani iz proračunskih sredstev in drugih javnih sredstev.

Prijavitelj lahko prijavi več projektov, vendar le en projekt za posamezen sklop oz. vsebinsko področje. Komisija za izbor se lahko odloči, da bo podprla le omejeno število projektov posameznega prijavitelja.

VIII. Komisija za izbor

Strokovna komisija za izbor sofinanciranja projektov je sestavljena iz treh (3) članov: eden (1) predstavniki Občine Hrastnik, eden (1) predstavnik SPV ter eden (1) predstavnika drugih javnih institucij s področja zagotavljanja varnosti v cestnem prometu. Komisijo za izbor imenuje s sklepom župan.

Komisija sprva pregleda vse pravočasno prispele vloge prijaviteljev, preveri ustreznost vlog in po potrebi prijavitelje pozove k njihovi dopolnitvi. Vloge prispele po predpisanem roku za oddajo se ne obravnavajo in se neodprte vrnejo po pošti na naslov prijavitelja projekta.

V nadaljevanju strokovna komisija ocenjuje posamezne vloge skladno s predhodnimi merili javnega poziva in določi maksimalno višino sofinanciranja projekta. V zvezi s tem se sklene pogodba o sofinanciranju med Občino Hrastnik kot naročnikom in nevladno organizacijo kot izvajalcem posameznega prijavljenega projekta, ki podrobneje opredeli obojestranske obveznosti in projektno sodelovanje. 

IX. Rok prijave

Javni poziv se prične z objavo na spletnih straneh Občine Hrastnik www.hrastnik.si 14. julija 2026. Rok za oddajo prijav je petek 14. avgust 2026 do 13 ure. Prijave morajo biti poslane na naslov:
Občina Hrastnik, Pot Vitka Pavliča 5, 1430 Hrastnik s pripisom »Javni poziv za sofinanciranje preventivnih projektov nevladnih organizacij za leto 2026« ali na e-naslov: obcina.hrastnik@hrastnik.si

Šteje se, da je prijava pravočasna, če je na navedenem naslovu do vključno dne 14. avgusta do 13.00 ure.


X. Izbrani projekti

Komisija za izbor bo na podlagi meril iz VI. sklopa izbrala projekte, ki sledijo ciljem in aktivnostim občinskih preventivnih akcij.

Nosilci projektov bodo o izbiri obveščeni pisno najkasneje do ponedeljka 24. avgusta 2026.

Odločitev komisije za izbor je dokončna in povsem v pristojnosti Občine Hrastnik.

Na osnovi sklepa strokovne komisije o dodelitvi finančnih sredstev bo podpisana pogodba o sofinanciranju preventivnega projekta posamezne nevladne organizacije za leto 2026, ki bo podrobneje opredelila obveznosti prijavitelja oz. izvajalca (nevladne organizacije) in Občine Hrastnik kot sofinancerja izbranega projekta iz naslova določil javnega poziva.

XI. Izplačilo sofinanciranih sredstev

Sofinancirana sredstva bodo izplačana skladno z določili podpisane pogodbe med Občino Hrastnik in izvajalcem projekta.

XII. Dodatne informacije

Za morebitna dodatna pojasnila in informacije se obrnite na kontaktni naslov: ales.venko@hrastnik.si



									Občina Hrastnik
									           Župan
									      Marko Funkl

Poslano: javno objavljeno na spletnih straneh www.hrastnik.si
Priloge: obrazci za prijavo in izjave
Vložiti: - v zadevo

